**ORDENANÇA FISCAL REGULADORA DE LA TAXA PER EXPEDICIÓ DE DOCUMENTS ADMINISTRATIUS**.

**Article 1.- FONAMENT I NATURALESA**

En ús de les facultats concedides pels articles 133,2 i 142 de la Constitució i per l´article 106 de la Llei 7/1985 de 2 d´abril, reguladora de les Bases de Règim Local, i de conformitat amb el disposat en els articles 58, 15 a 19 i 20 del Texte Refundit de la Llei Reguladora de les Hisendes Locals, aquest Ajuntament estableix la taxa per expedició de documents administratius, que es regirà per la present ordenança.

##### Article 2.- FET IMPOSABLE

1. Constitueix el fet imposable de la taxa l´activitat administrativa desenvolupada amb motiu de la tramitació a instància de part, dels documents que expedisca i d´expedients dels quals entenga l´Ajuntament, que es concreten en la tarifa d´aquesta ordenança.

2.- A aquests efectes, s´entendrà tramitada a instància de part qualsevol documentació administrativa que haja sigut provocada pel particular o redunde en el seu benefici, encara que no haja sol.licitud expressa de l´interessat.

3.- No estarà subjecta a aquesta taxa la tramitació de documents i expedients necessaris per al compliment d´obligacions fiscals, així com expedients de devolució d´ingressos indeguts, els recursos administratius contra resolucions municipals de qualsevol tipus, els que presenten o s´expedisquen a funcionaris municipals per actuacions administratives relacionades amb la seua condició de funcionaris, i els corresponents a la prestació de serveis o realització privativa o l´aprofitament especial de béns de domini públic municipal, i aquells que estiguen gravats per altra taxa o preu públic municipal.

##### Article 3.- SUBJECTES PASSIUS

Són subjectes passius contribuents les persones físiques i jurídiques i les entitats a les quals es refereix l´article 33 de la Llei General Tributària, que sol.liciten, provoquen o en interés del qual es tramite el document o expedients del qual es tracte.

##### Article 4.- RESPONSABLES

1 Respondran solidàriament de les obligacions tributàries del subjecte passiu les persones físiques i jurídiques a les quals fa referencia l´article 38.1 i 39 de la Llei General Tributaria

2.- Seran responsables subsidiaris els administradors de les societats i els síndics, interventors o liquidadors de fallides, concursos, societats i entitats en general, en els supostos i amb l´abast que assenyala l´article 40 de la Llei General Tributària.

**Article 5.- EXEMPCIONS SUBJECTIVA, REDUCCIONS I BONIFICACIONS** D´acord amb el previst en els articles 10 b) de la Lley General Tributària i 9 del Texte Refundit de la Llei d´Hisendes Locals, no es reconeixerà cap benefici tributari que no estiga previst en disposicions legals vigents.

Article 5.1 Als jubilats i empadronats al municipi, se´ls practicará una reducció del 50% de descompte.

##### Article 6. QUOTA TRIBUTARIA

1.- La quota tributària es determinarà per una quantitat fixa assenyalada segons la naturalesa dels documents o expedients a tramitar, d´acord amb la tarifa que conté l´article següent.

2.- La quota de tarifa correspon a la tramitació completa, en cada instància, del document o expedient del qual es tracte, des de la seua iniciació fins la resolució final, incloent la certificació i notificació a l´interessat de l´acord corresponent.

**Article 7.- TARIFES**

La present taxa es regularà per les següents tarifes:

|  |  |
| --- | --- |
| CONFRONTACIÓ I COMPULSES, PER DOCUMENT | 1,00 € |
| CERTIFICATS D´EMPADRONAMENT, RESIDÈNCIA I VEÏNAT | 1,00 € |
| CERTIFICATS DE BÉNS | 1,00 € |
| CERTIFICATS CADASTRALS | 1,00 € |
| VALIDACIÓ DE PODERS AMB EFECTES EN EXPEDIENTS MUNICIPALS | 6,40 € |
| CERTIFICATS ADMINISTRATIUS | 3,00 € |
| EXEMPLAR D´ORDENANCES MUNICIPALS, PER UNITAT | 5,00 € |
| FOTOCÒPIES A-4 | 0,20 € |
| FOTOCÒPIES A-3 | 0,40 € |
| CD DE CARTOGRAFIA CADASTRAL | 36,30 € |
| QUALSEVOL ALTRE EXPEDIENT O DOCUMENT SENSE EXPRESSA TARIFICACIÓ | 20,00 € |
| INFORME DELS SERVEIS TÈCNICS MUNICIPALS | 70,00 € |
| ASSENYALAMENT D’ALINIACIONS I RASANTS | 50,00 € |
| ASSENYALAMENT D’ALINIACIONS I RASANTS EN CAS DE NECESSITAR MESURA TOPOGRÀFICA | 150,00 € |
| CÈDULA DE GARANTIA URBANÍSTICA | 70,00 € |
| EXPEDICIÓ LLICÈNCIA ANIMALS POTENCIALMENT PERILLOSOS | 32,15 € |
| BASTANTEIG DE PODERS | 50,00 € |
| EXPEDICIÓ DE DUPLICATS DE LLICÈNCIES URBANÍSTIQUES I D’ACTIVITATS | 25,00 € |

###### DISPOSICIÓ FINAL

La present Ordenança fiscal entrarà en vigor el mateix dia de la seua publicació en el Butlletí Oficial de la Província.